CELEX: 32013R0370
Language: da
Date: 2013-04-22 00:00:00
Title: Kommissionens gennemførelsesforordning (EU) nr. 370/2013 af 22. april 2013 om ændring af Rådets forordning (EF) nr. 329/2007 om restriktive foranstaltninger over for Den Demokratiske Folkerepublik Korea

23.4.2013   
               
               
                  DA
               
               
                  Den Europæiske Unions Tidende
               
               
                  L 111/43
               
            
         KOMMISSIONENS GENNEMFØRELSESFORORDNING (EU) Nr. 370/2013
         af 22. april 2013
         om ændring af Rådets forordning (EF) nr. 329/2007 om restriktive foranstaltninger over for Den Demokratiske Folkerepublik Korea
         EUROPA-KOMMISSIONEN HAR —
         under henvisning til traktaten om Den Europæiske Unions Funktionsmåde,
         under henvisning til Rådets forordning (EF) nr. 329/2007 af 27. marts 2007 om restriktive foranstaltninger over for Den Demokratiske Folkerepublik Korea (1), særlig artikel 13, stk. 1, litra b), d) og e), og
         ud fra følgende betragtninger:
         
                     (1)
                  
                  
                     Bilag IV til forordning (EF) nr. 329/2007 indeholder en liste over de personer, enheder og organer, som Sanktionskomitéen eller FN's Sikkerhedsråd har identificeret i henhold til punkt 8.d) i FN's Sikkerhedsråds resolution 1718 (2006), og som dermed er omfattet af indefrysningen af pengemidler og økonomiske ressourcer i medfør af nævnte forordning.
                  
               
                     (2)
                  
                  
                     Den 7. marts 2013 tilføjede Sanktionskomitéen under FN's Sikkerhedsråd tre fysiske personer og to enheder til listen over personer, enheder og organer, der er omfattet af indefrysningen af pengemidler og økonomiske ressourcer. Disse enheder og fysiske personer bør opføres på listen i bilag IV til forordning (EF) nr. 329/2007.
                  
               
                     (3)
                  
                  
                     Bilag V til forordning (EF) nr. 329/2007 indeholder en liste over personer, enheder og organer, som ikke er opført på listen i bilag IV, og som i henhold til artikel 4, stk. 1, litra b) og c), i fælles holdning 2006/795/FUSP er udpeget af Rådet. En enhed, der i overensstemmelse med Sanktionskomitéens afgørelse skal tilføjes til listen i bilag IV, bør fjernes fra bilag V, hvor den tidligere var inkluderet. Endnu et punkt på listen i bilag V bør ændres.
                  
               
                     (4)
                  
                  
                     Bilag IV og V til forordning (EF) nr. 329/2007 bør derfor ændres i overensstemmelse hermed.
                  
               
                     (5)
                  
                  
                     For at sikre, at foranstaltningerne i denne forordning er effektive, bør den træde i kraft øjeblikkeligt —
                  
               VEDTAGET DENNE FORORDNING:
         
            Artikel 1
            I forordning (EF) nr. 329/2007 foretages følgende ændringer:
            
                        1)
                     
                     
                        Bilag IV ændres som anført i bilag I til nærværende forordning.
                     
                  
                        2)
                     
                     
                        Bilag V ændres som angivet i bilag II til nærværende forordning.
                     
                  
         
            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i medlemsstaterne.
            Udfærdiget i Bruxelles, den 22. april 2013.
            
               
                  På Kommissionens vegne For formanden
               
               
                  Chef for Tjenesten for Udenrigspolitiske Instrumenter
               
            
         
         
            (1)  EUT L 88 af 29.3.2007, s. 1.
      
      
         
            BILAG I
            I bilag IV til forordning (EF) nr. 329/2007 foretages følgende ændringer:
            
                        1)
                     
                     
                        Følgende punkter tilføjes under overskriften "A. Fysiske personer":
                        
                                    a)
                                 
                                 
                                    
                                       "Yo’n Cho’ng Nam. Stilling: Øverste repræsentant for Korea Mining Development Trading Corporation (KOMID). Dato for opførelse på listen: 7.3.2013."
                                    
                                 
                              
                                    b)
                                 
                                 
                                    
                                       "Ko Ch’o’l-Chae. Stilling: Vicerepræsentant for Korea Mining Development Trading Corporation (KOMID). Dato for opførelse på listen: 7.3.2013."
                                    
                                 
                              
                                    c)
                                 
                                 
                                    
                                       "Mun Cho’ng-Ch’o’l. Stilling: TCB-embedsmand. Dato for opførelse på listen: 7.3.2013."
                                    
                                 
                              
                  
                        2)
                     
                     
                        Følgende punkter tilføjes under overskriften "B. Juridiske personer, enheder og organer":
                        
                                    a)
                                 
                                 
                                    
                                       "Second Academy of Natural Sciences (alias a) 2nd Academy of Natural Sciences; b) Che 2 Chayon Kwahakwon; c) Academy of Natural Sciences; d) Chayon Kwahak-Won; National Defense Academy; e) Kukpang Kwahak-Won; f) Second Academy of Natural Sciences Research Institute; g) Sansri). Adresse: Pyongyang, Nordkorea. Dato for opførelse på listen: 7.3.2013."
                                    
                                 
                              
                                    b)
                                 
                                 
                                    
                                       "Korea Complex Equipment Import Corporation. Andre oplysninger: Korea Ryonbong General Corporation er moderselskabet for Korea Complex Equipment Import Corporation. Sted: Rakwon-dong, Pothonggang District, Pyongyang, Nordkorea. Dato for opførelse på listen: 7.3.2013."
                                    
                                 
                              
                  
      
      
         
            BILAG II
            I bilag V til forordning (EF) nr. 329/2007 foretages følgende ændringer:
            
                        1)
                     
                     
                        Følgende punkt under overskriften "B. Liste over personer, enheder og organer, der er omhandlet i artikel 6, stk. 2, litra a)" udgår:
                        
                                     
                                 
                                 
                                    Navn (og eventuelle kaldenavne)
                                 
                                 
                                    Identificerende oplysninger
                                 
                                 
                                    Begrundelse
                                 
                              
                                    3.
                                 
                                 
                                    Korea Complex Equipment Import Corporation
                                 
                                 
                                    Sted: Rakwon-dong, Pothonggang District, Pyongyang
                                 
                                 
                                    Kontrolleres af Korea Ryongbong General Corporation (enhed udpeget af FN den 24.4.2009). Forsvarskonglomerat specialiseret i indkøb for DPRK's forsvarsindustri og støtte til landets militærrelaterede salg.
                                 
                              
                  
                        2)
                     
                     
                        Følgende punkt under overskriften "B. Liste over personer, enheder og organer, der er omhandlet i artikel 6, stk. 2, litra a)":
                        
                                     
                                 
                                 
                                    Navn (og eventuelle kaldenavne)
                                 
                                 
                                    Identificerende oplysninger
                                 
                                 
                                    Begrundelse
                                 
                              
                                    13.
                                 
                                 
                                    Second Economic Committee og Second Academy of Natural Sciences
                                 
                                 
                                     
                                 
                                 
                                    Second Economic Committee er involveret i afgørende aspekter af Nordkoreas missilprogram. Second Economic Committee er ansvarlig for tilsynet med fremstilling af Nordkoreas ballistiske missiler. Det styrer også KOMIDs aktiviteter (KOMID blev udpeget af FN 24.4.2009). Det drejer sig om en organisation på nationalt plan, der er ansvarlig for forskning i og udvikling af Nordkoreas avancerede våbensystemer, herunder missiler og formodentlig atomvåben. Det bruger en række underordnede organisationer, bl.a. Korea Tangun Trading Corporation, til at tilvejebringe teknologi, udstyr og information fra udlandet til anvendelse i Nordkoreas missilprogrammer og formodentlig atomvåbenprogrammer.
                                 
                              affattes således:
                        
                                     
                                 
                                 
                                    Navn (og eventuelle kaldenavne)
                                 
                                 
                                    Identificerende oplysninger
                                 
                                 
                                    Begrundelse
                                 
                              
                                    13.
                                 
                                 
                                    Second Economic Committee
                                 
                                 
                                     
                                 
                                 
                                    Second Economic Committee er involveret i afgørende aspekter af Nordkoreas missilprogram. Second Economic Committee er ansvarlig for tilsynet med fremstilling af Nordkoreas ballistiske missiler. Det styrer også KOMIDs aktiviteter (FN opførte KOMID på listen den 24.4.2009). Det drejer sig om en organisation på nationalt plan, der er ansvarlig for forskning i og udvikling af Nordkoreas avancerede våbensystemer, herunder missiler og formodentlig atomvåben. Det bruger en række underordnede organisationer, bl.a. Korea Tangun Trading Corporation, til at tilvejebringe teknologi, udstyr og information fra udlandet til anvendelse i Nordkoreas missilprogrammer og formodentlig atomvåbenprogrammer.